Det er de massive protester fra borgerne, der gør, at Frederikshavn Kommune nu trækker stikket ud for boligprojektet. Samtidig har konsortiet K/S Lillestrand heller ikke ønsket at gå videre med boligprojektet i den form, som siden efteråret har været fremme. Forvaltningen har modtaget  flere end 1000 indsigelser. Hovedparten af indsigerne fremhæver, at byggeprojektet ikke matcher den byggestil, der er kendetegnende for Skagen by og i særdeleshed Vesterby. Det fremhæves af næsten lige så mange, at bygningshøjden er for voldsom og fremmedartet for området og vil forandre det oprindelige by- og boligmiljø i en uønsket retning.
Boligprojektet "Lille Strand" i Skagen bliver ikke til noget. Politikerne i plan- og miljøudvalget i Frederikshavn ligger op til at skrinligge projektet med ti huse med i alt 30 lejligheder, når de mandag mødes.